google/wiki40b huggingface dataset:
अज़्काबान

अज़्काबान (en:Azkaban) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र एक कारागार (जेल) है, जिसमें अपराधी जादूगरों को क़ैद किया जाता है। इसपर रहस्यमयी और शैतानी तमपिशाच (सुधीर दीक्षित द्वारा अनुवदित उपन्यास में 'दमपिशाच' तथा मूल रूप से 'डिमेंटर') पहरेदारी करते हैं, जो क़ैदियों की ख़ुशियाँ और अच्छी भावनाएँ चूसते रहते है (मौका मिलने पर वो क़ैदियों की आत्मा भी चूस सकते हैं)।
अंतरतारकीय वस्तु

अंतरतारकीय वस्तु (interstellar object) तारों और उपतारों को छोड़कर ऐसी कोई भी खगोलीय वस्तु होती है जो किसी तारे के गुरुत्वाकर्षक प्रभाव से बंधी हुई न हो। ऐसी वस्तुएँ तारों के बीच के अंतरतारकीय अंतरिक्ष में भ्रमण करती रहती हैं। ऐसी एक वस्तु सन् २०१७ में हमारे सौर मंडल से गुज़रने वाला ओमूआमूआ नामक धूमकेतु था। क्योंकि किसी सौर मंडल में आने वाली अंतरतारकीय वस्तुएँ अक्सर तारे के समीप आकर फिर बाहर निकल जाती हैं, इसलिए उनकी देखी गई कक्षाओं (ऑर्बिटों) का आकार अतिपरवलय (हाइपरबॉलिक) होता है।
लोकसभा अध्यक्ष

निर्वाचन

लोकसभा अध्यक्ष का निर्वाचन लोकसभा के सदस्यों के द्वारा किया जाता है। निर्वाचन की तिथि राष्ट्रपति के द्वारा निश्चित की जाती है। राष्ट्रपति के द्वारा निश्चित की गयी तिथि की सूचना लोकसभा का महासचिव सदस्यों को देता है। निर्वाचन की तिथि के एक दिन पूर्व के मध्याह्न से पहले किसी सदस्य द्वारा किसी अन्य सदस्य को अध्यक्ष चुने जाने का प्रस्ताव महासचिव को लिखित रूप में दिया जाता है। यह प्रस्ताव किसी तीसरे सदस्य द्वारा अनुमोदित होना चाहिए। 
इस प्रस्ताव के साथ अध्यक्ष के उम्मीदवार सदस्य का यह कथन संलग्न होता है कि वह अध्यक्ष के रूप में कार्य करने के लिए तैयार है। निर्वाचन के लिए एक या अधिक उम्मीदवारों द्वारा प्रस्ताव किये जा सकते हैं। यदि एक ही प्रस्ताव पेश किया जाता है, तो अध्यक्ष का चुनाव सर्वसम्मत होता है और यदि एक से अधिक प्रस्ताव प्रस्तुत होते हैं, तो मतदान कराया जाता है। मतदान में लोकसभा के सदस्य ही शामिल होकर अध्यक्ष का बहुमत से निर्वाचन करते हैं।

शपथ ग्रहण

लोकसभा अध्यक्ष अन्य लोकसभा सदस्यों की ही तरह एक सदस्य के रूप में शपथ लेता है। उसका शपथ भी कार्यकारी अध्यक्ष द्वारा कराया जाता है। कार्यकारी अध्यक्ष सबसे वरीष्ठ सदस्यों को बनाया जाता है।

शक्तियाँ और कार्य

लोकसभा-अध्यक्ष लोकसभा के सत्रों की अध्यक्षता करता है और सदन के कामकाज का संचालन करता है। वह निर्णय करता है कि कोई विधेयक, धन विधेयक है या नहीं। वह सदन का अनुशासन और मर्यादा बनाए रखता है और इसमें बाधा पहुँचाने वाले सांसदों को दंडित भी कर सकता है। वह विभिन्न प्रकार के प्रस्ताव और संकल्पों, जैसे अविश्वास प्रस्ताव, स्थगन प्रस्ताव, सेंसर मोशन, को लाने की अनुमति देता है और अटेंशन नोटिस देता है। अध्यक्ष ही यह तय करता है कि सदन की बैठक में क्या एजेंडा लिया जाना है।

वेतन और भत्ते

लोकसभा अध्यक्ष को राज्यसभा के सभापति (उपराष्ट्रपति) के समान मासिक वेतन एवं अन्य भत्ते मिलते हैं। मई, 2002 को संसद द्वारा पारित एक संशोधन विधेयक के अनुसार यदि लोकसभा के अध्यक्ष की मृत्यु उसके पद पर रहने की अवधि में ही हो जाती है तो उसके परिवार यानी पति या पत्नी को पेंशन, आवास और स्वास्थ्य सुविधाएँ मिला करेंगी। ध्यातव्य है कि यह सुविधा अब तक राष्ट्रपति एवं उपराष्ट्रपति पदों के लिए ही थीं। साथ ही लोकसभाध्यक्ष को केन्द्रीय मंत्री के समान भत्ता देने का भी प्रावधान किया गया है।

कार्यकाल अवधि और पदमुक्ति

अध्यक्ष का कार्यकाल लोकसभा विघटित होने तक होता है। कुछ स्थितियों में वह इससे पहले भी पदमुक्त हो सकता है-लोकसभा अध्यक्ष को लोकसभा के प्रभावी बहुमत द्वारा हटाया जा सकता है। परंतु 14 दिन पहले इसकी सूचना लोक सभा अध्यक्ष को देनी आवश्यक है।
महुटा

उत्तर प्रदेश के बाँदा जिले में नरैनी ब्लैक में यह गांव बसा हुवा है और इस गांव में एक से एक महान वक्तियो का जन्म हुवा यहां से हो कर जाने वाली नदी का नाम बाघे नदी है जो गंगा में जा कर मिल जाती है श्री कमला प्रशाद गौतम जी का जन्म स्थान है महुटा जो की नरैनी ब्लैक के बहुत ही महान आदमी थे और वो खुद अपने जीवन के मुख्य उदेश दिए जो इस प्रकार है ऐसे लोगो का ख्वाब में दिखने का एक और भी कारण होता है। कि जब किसी से हमारा रिस्ता बहुत गहरा होता हैं, तो हमें कल्पनाओ जरिये उनके मरने पर भी उनका होना महसूस होता रहता हैं।
कभी कभी हमें हमारे परिवार का कोई व्यक्ति या सगे सम्बन्धी- मित्र भी हमारे ख्वाब में दिखते हैं, जो बहुत समय पहले मर चुके होते हैं।
ऐसा कहा जाता हैं कि हमारे बड़े बुजुर्ग भी मृत्यु के बाद भी हमारे ख्वाब में हमारी सुरक्षा और कुशलता को जानने के आते हैं, वह मरने के बाद अपने परिवार के स्नेह से मुक्त नहीं हो पाते और हमारे ख्वाबो में आकर हमारा देखरेख और मार्गदर्शन करते हैं आपके ख्वाब निरथर्क नहीं होते हैं उसके पीछे अर्थ छुपे होते हैं।
हम अधिकतर ख्वाबों को फजूल का समझकर भूल जाते हैं, कभी कभी हम पर आने वाले विपदाओं कि चेतावनी हमें हमारे ख्वाबों के जरिए, हमारे शुभचिंतक मरने के बाद भी दे जाते हैं, और कभी गहरी समस्या निवारण भी कर देते हैं। ऐसे लोगो का ख्वाब में दिखने का एक और भी कारण होता है। कि जब किसी से हमारा रिस्ता बहुत गहरा होता हैं, तो हमें कल्पनाओ जरिये उनके मरने पर भी उनका होना महसूस होता रहता हैं।
गौतम मंडली का स्थापना कर चुके थे समय के साथ परिवर्तन भी हुवा और उनका नाम धीरे धीरे लुप्त होने लगा गांव के आदमी और गांव बहुत बिछे जा चूका है अब इस तरह महुटा का भेष बदल गया है  होता जा रहा है 
और आने  वाले समय में महुटा को बदलने वाला तैयार हो गा इस भरोसे से गांव के लोग जिन्दा है अभी
वर्ण सिद्धान्त

रंगों को मिलाने तथा रंगों के मिलान से उत्पन्न दृष्य प्रभावों से सम्बन्धित व्यावहारिक मार्गदर्शन वर्ण सिद्धान्त (color theory) के अन्तर्गत आते हैं।दृश्य कला में, रंग सिद्धांत या रंग सिद्धांत रंग मिश्रण करने के लिए व्यावहारिक मार्गदर्शन का एक शरीर है और एक विशिष्ट रंग संयोजन के दृश्य प्रभाव हैं। रंग पहिया के आधार पर रंगों की परिभाषाएँ (या श्रेणियां) भी हैं: प्राथमिक रंग, द्वितीयक रंग और तृतीयक रंग। हालांकि रंग सिद्धांत सिद्धांत पहली बार लियोन बतिस्ता अल्बर्टी (सी। 1435) और लियोनार्डो दा विंची (सी। 1490) के लेखन में दिखाई दिए, "कोलॉरी सिद्धांत" की परंपरा 18 वीं शताब्दी में शुरू हुई, शुरू में एक पक्षपातपूर्ण विवाद पर। आइजैक न्यूटन के रंग सिद्धांत (ऑप्टिक्स, 1704) और प्राथमिक रंगों की प्रकृति। वहां से यह एक स्वतंत्र कलात्मक परंपरा के रूप में विकसित हुआ, जिसमें केवल सतही संदर्भ और विज्ञान का संदर्भ था।
उनउनट्रियम

निहोनियम (Nh), जिसे २०१६ में आधिकारिक नामकरण से पहले उनउनट्रियम (Uut) कहा जाता था, एक रासायनिक तत्व है, जिसका परमाणु क्रमांक ११३ है। यह काफी रेडियोधर्मी है; इसके ज्ञात समस्थानिकों में निहोनियम-२८६ सबसे स्थिर है, जिसकी अर्धायु लगभग १० सेकंड की है। निहोनियम एक  महा-भारी तत्व है, जो आवर्त सारणी में पी-खण्ड का सदस्य है। यह सातवें आवर्त और तेरहवें समूह में आता है।
एलिस मुनरो

जीवन परिचय

एलिस मुनरो के पिता, रॉबर्ट एरिक लैडलॉ किसान थे और उनकी माँ ऐनी क्लार्क लैडलॉ (जन्मनाम चमनी), अध्यापिका थीं। मुनरो ने किशोरावस्था में ही लिखना आरम्भ कर दिया था। यूनिवर्सिटी ऑफ़ वेस्टर्न ओण्टारियो की छात्रा के रूप में १९५० में उनकी प्रथम कहानी "द डाइमेंशन्स ऑफ़ ए शैडो" (छाया के आयाम) प्रकाशित हुई।
मुनरो ने १९५१ ई. में जेम्स मुनरो से विवाह किया और तीन पुत्रियों- शीला (१९५३), कैथरीन (१९५५) और जेनी (१९५७) की माँ बनी। दूसरी बेटी कैथरीन की जन्म के 15 घण्टे बाद ही मृत्यु हो गई थी। 
1963 में, मुनरो-परिवार विक्टोरिया चला गया। वहाँ उन्होंने मुनरोज बुक्स नामक प्रसिद्ध किताबों की दुकान खोली जो आज भी व्यवसाय करती है। 1966 में उनकी पुत्री एंड्रिया का जन्म हुआ। एलिस और जेम्स ने 1972 में तलाक ले लिया। वो यूनिवर्सिटी ऑफ़ वेस्टर्न ओंटारियो में गृह-लेखिका बनने चली गईं। 1976 में उन्होंने भूगोलवेत्ता गेराल्ड फ़्रेमलिन से विवाह कर लिया। दम्पति क्लिंटन, ओण्टारियो से बाहर एक खेत में चले गये और उसके बाद वो एक घर में रहने लगे जहाँ अप्रैल 2013 में फ्रेमलिन का निधन हो गया।
१९७९ से १९८२ में उन्होंने आस्ट्रेलिया, चीन और स्कैंडेनेविया का भ्रमण किया। १९८० में वे ब्रिटिस कोलंबिया विश्वविद्यालय और क्वींसलैंड विश्वविद्यालय दोनों में लेखिका के पद पर आसीन रहीं। 
अक्टूबर २००९ में टोरंटो में मुनरो ने अपने कैंसर और हृदय संबंधी चिकित्सा कराने का संकेत दिया तथा भविष्य में बाइपास सर्जरी की संभावना प्रकट की।

साहित्य सृजन

किशोरावस्था से लेखन शुरु करने वाली मुनरो की पहली कहानी 'द डाइमेंशंस ऑफ ए शेडो' १९५१ ई. में प्रकाशित हुई। उस समय वे यूनिवर्सिटी ऑफ़ ओंटारियो में अंग्रेजी की छात्रा थीं। १९६८ में उनका पहला कहानी संकलन 'डांस ऑफ़ द हैप्पी शेड्स' प्रकाशित हुआ। यह बेहद लोकप्रीय हुआ। इसके लिए उन्हें कनाडा का सर्वोच्च साहित्य सम्मान 'गवर्नर जनरल अवार्ड' प्रदान किया गया। 
इसके बाद १९७१ में 'लाइफ ऑफ गर्ल्स ऐंड वुमैन' (प्रकाशित हुई जिसमें कई परस्पर संबद्ध कहानियाँ हैं इस कारण कई बार इसे उपन्यास भी कहा गया। १९७८ में उनकी दूसरी संबद्ध कहानियों का संग्रह हू डू यू थिंक यू आर (टाइटल्ड 
द बेगर मेड: स्टोरिज ऑफ फ्लो ऐंड रोज इन द युनाइटेड स्टेट) प्रकाशित हुई जिसके लिए उन्हें दूसरी बार गवर्नर जनरल अवार्ड मिला।
१९८० और १९९० के दशक में लगभग हर चार वर्ष पर उनकी कहानियों का संग्रह प्रकाशित होता रहा। उनकी कहानियाँ प्रायः द न्युयॉर्क, द अटलांटिक मंथली, ग्रांड स्ट्रीट, 
, मैडमोजेले और पेरिस रिव्यु में प्रकाशित होती रही। २९९६ में उनका संग्रह द भ्यु ऑफ कैसल रॉक तथा २००९ में टू मच हैप्पीनेस नाम से प्रकाशित हुआ।
दिलवाले (1994 फ़िल्म)

संक्षेप

यह फिल्म पागलखाने में शुरू होती है, जहां डॉक्टर अरुण सक्सेना (अजय देवगन) के अजीब मामले पर चर्चा करते हैं। उसका व्यवहार अन्य सभी मानसिक रोगियों से बहुत अलग है। अरुण अस्पताल से भागने की कोशिश करता है, लेकिन डॉक्टरों द्वारा उसे बंद कर दिया जाता है। अरुण की मां (रीमा लागू) हर रोज मंदिर के सामने बैठती है। इंस्पेक्टर विक्रम सिंह (सुनील शेट्टी) एक कठोर युवा ईमानदार पुलिसवाला है जिसे अरुण का मामला सौंपा गया है। वह अरुण की मां के पास जाता है जहां कहानी अतीत में जाती है: अरुण एक खुश उत्साही युवा व्यक्ति था जो हमेशा अपने जीवन में उत्साहित था। अपने कॉलेज के मित्र की जन्मदिन पार्टी में भाग लेने के दौरान, जब वह सपना (रवीना टंडन) को देखता है तो वह प्यार से मारा जाता है।
सपना के मामा ठाकुर (परेश रावल) पिछले 20 सालों से एक मुखौटा धारण कर रखे हैं क्योंकि उनके छिपे मकसद में सपना की संपत्ति का उपयोग करना है। पहली बार सपना सोचती हैं कि अरुण एक इश्कबाज है, लेकिन बाद में वो अपना प्यार कबूल करती है। ज्योति (नवनीत निशान) को इस पर ईर्ष्या होती है। वो अरुण को किसी भी कीमत पर चाहती है। ज्योति की हत्या कर दी जाती है। उसके साथ परिचित होने के कारण अरुण को दोषी माना जाता है। सपना उससे नफरत करना शुरू कर देती है। अरुण इस सदमे को नहीं झेल पाता और पागल हो जाता है।
विक्रम अरुण की मां से वादा करता है कि वह अरुण के न्याय के लिए लड़ेगा। विक्रम धीरे-धीरे मामा ठाकुर की अवैध गतिविधियों के लिए काँटा बन गया। उसने अरुण को अपने घर में आवास देकर रक्षा करना शुरू किया क्योंकि उसका जीवन खतरे में है। बाद में, विक्रम को पता चला कि वह लड़की जिसे वह प्यार करता था वास्तव में सपना है। अब विक्रम को अरुण को उसके प्यार से दोबारा जोड़ना है। वह हवलदार राम सिंह (जावेद ख़ान) से सपना के सामने सच्चाई उगलवाता है क्योंकि वह मौजूद था जब अरुण की मां और उसे यातना दी गई थी, लेकिन वह मामा ठाकुर के डर के कारण असहाय था। सपना ने अपनी गलती महसूस की।
विक्रम की देखभाल के कारण अरुण बेहतर हो गया। अरुण को अब अस्पताल से छुट्टी दी गई है। क्योंकि वह बेहतर होता है, अरुण को फाँसी की सजा सुनाई जाती है। लेकिन विक्रम की मदद से वो सपना के साथ मिलकर भाग जाता है। अरुण फिर प्रतिशोध मिशन पर जाता है और मामा ठाकुर के लगभग हर गोदाम को जलता है, जो कमिश्नर को परेशान करता है क्योंकि वह अरुण को आत्मसमर्पण करने के लिए राजी नहीं कर पाते। अरुण फिर पुलिस सुरक्षा वैन से मामा ठाकुर को पकड़ता है और उसे बुरी तरह पीटता है। विक्रम ने सपना को शंकर बिहारी (गुलशन ग्रोवर) से बचाया और उस जगह पर पहुंचे। तब सभी गुंडों को मार दिया जाता है। अरुण का बदला मामा ठाकुर के मृत्यु और सपना के उसके साथ फिर से आने से पूरा हो गया। क्योंकि वकील सिन्हा (अजीत वाच्छानी) गवाह बन जाता है, अरुण की सच्चाई सबके सामने आती है। लेकिन क्योंकि उसने मामा ठाकुर को मार डाला, उसे जेल जाना पड़ता है। अरुण ने जो शारीरिक और मानसिक तनाव झेला उसके कारण जेल में उसे छोटी सी सजा दी जाती है। विक्रम अरुण और सपना को अपनी गाड़ी में दूर ले जाता है, साथ ही गुप्त रूप से अपने चेहरे पर एक बहादुर मुस्कान डालता है क्योंकि वह सपना से प्यार करता था।
आयतन

किसी घनाभ के आयतन के लिये सदिश (वेक्टर) सूत्र :

किसी घनाभ के किसी एक शीर्ष पर मिलने वाली तीनों कोर () को सदिश रूप में व्यक्त करें तो उसका आयतन इन तीन सदिशों के अदिश गुणनफल (scalar triple product) के बराबर होता है।

किसी चतुष्फलकी (tetrahedron) के आयतन के लिये सदिश सूत्र :

किसी चतुष्फलकी के चारो शीर्षों के स्थिति सदिश (position vectors) a, b, c and d हों तो उसका आयतन
(a−b, b−c, c−d) के तिर्यक सदिश गुणनफल (scalar triple product) के १/६ के बराबर होता है।

आयतन और घनत्व (density)

किसी पदार्थ के इकाई आयतन में निहित द्रब्यमान (mass) को उस पदार्थ का घनत्व कहते हैं। लोहे का घनत्व लकड़ी के घनत्व से अधिक होता है।
अमित दासगुप्ता

अमित दासगुप्ता पूर्व भारतीय राजनयिक और लेखक हैं। 4 जुलाई 2016 को ऑस्ट्रेलिया के यूनिवर्सिटी ऑफ न्यू साउथ वेल्स ने उन्हें अपना प्रथम राष्ट्रीय निदेशक, भारत नियुक्त किया। वे वर्ष 2009 से 2012 तक सिडनी में भारत के महावाणिज्य दूत के पद पर नियुक्त रहे हैं। इसके अलावा वे फिलीपींस में राजदूत तथा जर्मनी, बेल्जियम और नेपाल में विभिन्न पदों पर रहे। उन्होंने भारत के विदेश मंत्रालय में वित्त निदेशक के रूप में भी अपनी सेवाएं दी हैं और वे मंत्रालय के लोक राजनय विभाग के प्रथम प्रमुख भी रहे हैं। लेखक की हैसियत से उनकी पुस्तक ‘लेसंस फ्रॉम रूसलानाः इन सर्च ऑफ ट्रांसफोर्मेटिव थिंकिंग’ सर्वाधिक लोकप्रिय रही है।
खादर

खादर उतर के विशाल मैदान का निम्न भाग है| यंहा प्रतिवर्ष नदियों के द्वारा लाये गए निक्षेप से जलोढ़ मिटी बिछ जाती है| और कृषि की दृष्टि से यह क्षेत्र बहुत उपजाऊ है|
वानोर्टपार्कसेन, ऊमेओ

इतिहास

यह पार्क 1858 में ऊमेओ गार्डन सोसाइटी द्वारा बनाया गया था। पर यह पार्क 1888 में लगी आग में सड़ गया था। इसको दुबारा बनाया गया और इसको इसका मौजूदा नाम और शक्ल 1985 में इसके पुनर-निर्माण के बाद मिली।
शफ़क़त अमानत अली

शफ़क़त अमानत अली खान (जन्म: २६ फ़रवरी १९६५) एक पाकिस्तानी शास्त्रीय गायक है जिसका ताल्लुक़ पटियाला घराने से है। वह पाकिस्तानी रॉक बैंड फ़्यूझ़न का मुख्य गायक रहा है। उसको २३ मार्च २००८ पाकिस्तानी राष्ट्रपति द्वारा प्राइड ऑफ़ पर्फ़ोमंस प्रदान किया गया।
डॉ रमा द्विवेदी

एक हिन्दी साहित्यकार।
तारिक़ जमील

परिचय

तारिक़ जमील का संबंध एक ज़मींदार घराने से है और उनका जन्म को खानेवाल ज़िला के मियाँ चुन्नूँ क्षेत्र में हुआ था। उन्होंने अपनी प्रारंभिक शिक्षा प्राप्त करने के बाद लाहौर किंग एडवर्ड मेडिकल यूनिवर्सिटी में एम०बी०बी०एस के लिए दाख़िल लिया। उनकी शिक्षा के दौरान वे तब्लीग़ी जमात से परिचित हुए और फिर इस से प्रभावित होकर धार्मिक शिक्षा की प्राप्ति हेतु अरबिया राय विंड विश्वविद्यालय में दाख़िला लिया।
मौलाना तारिक़ जमील अपनी बयान की शैली हेतु सुप्रसिद्ध हैं। उन्होंने तब्लीग़ी जमात के साथ 6 महाद्वीपों की यात्रा की थी। इसके अतिरिक्त उनके बयानात अंतरजाल के विभिन्न जालस्थलों पर प्रस्तुत किए गए हैं।
प्रकाश पादुकोण

पृष्ठभूमि और प्रारंभिक जीवन

पादुकोण का जन्म १० जून 1955 को कर्नाटक में हुआ था।  उनका जन्म कर्नाटक के उडुपी जिले में कुन्दपुरा के पास पादुकोण गांव में पैदा हुआ था। उनका उपनाम पादुकोण, ये उस गांव है जहा से उनका परिवार आता है। अपनी मातृभाषा कोंकणी है। उनकी दो बेटियां हैं दीपिका पादुकोण, जो एक बॉलीवुड अभिनेत्री हैं एवं अनीषा पादुकोण जो एक गोल्फ खिलाड़ी हैं।  पादुकोण अपनी पत्नी और छोटी बेटी अनीषा के साथ बैंगलोर में रहते हैं, जबकि दीपिका अभिनेत्री, मुंबई में रहती एवं काम करती है। 
प्रकाश पादुकोण के जीवन की कहानी को पुस्तक 'टच प्ले' में देव एस सुकुमार द्वारा लिपिबद्ध किया गया है। यह पुस्तक किसी भी बैडमिंटन खिलाड़ी के जीवन पर आधारित दूसरी जीवनी है।

कैरियर

प्रकाश के पिता रमेश पादुकोण जो कई वर्षों तक "मैसूर बैडमिंटन एसोसिएशन" के सचिव थे उन्होंने इस खेल से प्रकाश का परिचय करवाया था।
पादुकोण की पहली आधिकारिक टूर्नामेंट 1962 में कर्नाटक राज्य जूनियर चैम्पियनशिप थी। हालांकि वह पहले ही दौर में हार गए लेकिन दो साल बाद वह राज्य जूनियर खिताब जीतने में कामयाब रहे। 1971 से उन्होंने और अधिक आक्रामक शैली का अपने शैली में समावेश किया।
1972 में उन्होंने भारतीय राष्ट्रीय जूनियर खिताब जीता उसी वर्ष उन्होंने इसका वरिष्ठ खिताब भी जीता। अगले सात वर्षों के लिए उन्होंने लगातार यह राष्ट्रीय खिताब जीता। 
1980 में उन्होंने डेनिश ओपन एवं स्वीडिश ओपन खिताब जीता और अपने इंडोनेशियाई प्रतिद्वंद्वी लिएम स्वी राजा जीत के साथ ऑल इंग्लैंड चैंपियनशिप का पुरुष एकल खिताब जीतने वाले पहले भारतीय बने। अपने अंतरराष्ट्रीय कैरियर का ज्यादातर समय उन्होंने डेनमार्क में प्रशिक्षण में बिताया एवं इसके चलते कई यूरोपीय खिलाड़ियों के साथ उनके दोस्ताना सम्बन्ध थे जिनमे मोर्टेन फ्रॉस्ट एक थे।

अन्य सेवाएं

1991 में प्रतिस्पर्धात्मक खेल से संन्यास लेने के बाद, पादुकोण ने थोड़े समय के लिए भारतीय बैडमिंटन संघ के अध्यक्ष के रूप में कार्य किया। उन्होंने 1993 से 1996 तक भारतीय राष्ट्रीय बैडमिंटन टीम के कोच के रूप में कार्य किया।

ओलंपिक गोल्ड क्वेस्ट

सेवानिवृत्ति के बाद पादुकोण नवोदित युवा खिलाड़ियों के संरक्षक के तौर पर कार्य किया ताकि ये युवा खिलाडी देश के लिए गौरव हासिल कर सके। गीत सेठी के साथ वे प्रकाश पादुकोण बैडमिंटन अकादमी चलाते है।
सारा लॉरेन

करियर

सारा ने अपने करियर की शुरुआत पूजा भट्ट की रोमांटिक थ्रिलर फिल्म कजरारे से भारतीय सिनेमा  जगत में कदम रखा था। इस फिल्म में उनके अपोजिट हिमेश रेशमियां नजर आये थे। उसके बाद वह फिल्म मर्डर 3 में रणदीप हुड्डा और अदिति राव हैदरी के अपोजिट नजर आई। इस फिल्म में उन्होंने बेहद कामुकता वाली भूमिका अदा की थी। वह जल्द ही फिल्म इसक क्लिक में नजर आने वाली है।
रैण्डल मुनरो

नासा

मुनरो ने ग्रैजुएशन से पहले और बाद में भी लैंगली रिसर्च सेंटर   नासा के लिए एक अनुबंध प्रोग्रामर और रोबोटिक के रूप में काम किया।  अक्टूबर 2006 में नासा ने अपने अनुबंध को नवीनीकृत नहीं किया,  और  पूर्णकालिक एलसीडी लेखन शुरू करने के लिए बोस्टन चले गये।
मेमना

उदाहरण

बकरी अपने मेमने को दूध पिला रही है।
तक्षक

हिन्दू पौराणिक कथाओं के अनुसार, तक्षक पाताल के आठ नागों में से एक नाग जो कश्यप का पुत्र था और कद्रु के गर्भ से उत्पन्न हुआ था श्रृंगी ऋषि का शाप पूरा करने के लिये राजा परीक्षित को इसी ने काटा था। इसी कारण राजा जनमेजय इससे बहुत बिगड़े और उन्होंने संसार भर के साँपों का नाश करने के लिये सर्पयज्ञ आरंभ किया। तक्षक इससे डरकर इंद्र की शरण में चला गया। इसपर जनमेजय ने अपने ऋषियों को आज्ञा दी कि इंद्र यदि तक्षक को न छोड़े, तो उसे भी तक्षक के साथ खींच मँगाओ और भस्म कर दो। ऋत्विकों के मंत्र पढ़ने पर तक्षक साथ इंद्र भी खिंचने लगे। तब इंद्र ने डरकर तक्षक को छोड़ दिया। जब तक्षक खिंचकर अग्निकुंड के समीप पहुँचा, तब आस्तीक ने आकर जनमेजय से प्रार्थना की और तक्षक के प्राण बच गए। 
कुछ विद्धानों का विश्वास है कि प्राचीन काल में भारत में तक्षक नाम की एक जाति ही निवास करती थी। नाग जाति के लोग अपने आपको तक्षक की संतान ही बतलाते हैं। प्राचीन काल में ये लोग सर्प का पूजन करते थे। कुछ पाश्चात्य विद्वानों का मत है कि प्राचीन काल में कुछ विशिष्ट अनार्यों को हिंदू लोग तक्षक या नाग कहा करते थे। और ये लोग संभवतः शक थे। तिब्बत, मंगोलिया और चीन के निवासी अबतक अपने आपको तक्षक या नाग के वंशधर बतलाते हैं। महाभारत के युद्ध के उपरान्त धीरे धीरे तक्षकों का अधिकार बढ़ने लगा और उत्तर-पश्चिम भारत में तक्षक लोगों का बहुत दिनों तक, यहाँ तक कि सिकन्दर के भारत आने के समय तक राज्य रहा। इनका जातीय चिह्न सर्प था। ऊपर परीक्षित और जनमेजय की जो कथा दी गई है, उसके संबंध में कुछ पाश्चात्य विद्वानों का गत है कि तक्षकों के साथ एक बार पांडवों का बड़ा भारी युद्ध हुआ था जिसमें तक्षकों की जीत हुई थी ओर राजा परीक्षित मारे गए थे, और अंत से जनमेजय ने फिर तक्षशिला में युद्ध करके तक्षकों का नाश किया था और यही घटना जनमेजय के सर्पयज्ञ के नाम से प्रसिद्ध हुई है।

गरुड पुराण के अनुसार

गरुड पुराण में महर्षि कश्यप और तक्षक नाग को लेकर एक सुन्दर उपाख्यान दिया गया है। ऋषि शाप से जब राजा परीक्षित को तक्षक नाग डसने जा रहा था, तब मार्ग में उसकी भेंट कश्यप ऋषि से हुई। तक्षक ने ब्राह्मण का वेश धरकर उनसे पूछा कि वे इस तरह उतावली में कहां जा रहे हैं? इस पर कश्यप ने कहा कि तक्षक नाग महाराज परीक्षित को डसने वाला है। मैं उनका विष प्रभाव दूर करके उन्हें पुन: जीवन दे दूंगा। यह सुनकर तक्षक ने अपना परिचय दिया और उनसे लौट जाने के लिए कहा। क्योंकि उसके विष-प्रभाव से आज तक कोई भी व्यक्ति जीवित नहीं बचा था। तब कश्यप ऋषि ने कहा कि वे अपनी मन्त्र शक्ति से राज परीक्षित का विष-प्रभाव दूर कर देंगे। इस पर तक्षक ने कहा कि यदि ऐसी बात है तो आप इस वृक्ष को फिर से हरा-भरा करके दिखाइए। मैं इसे डसकर अभी भस्म किए देता हूं। तक्षक ने वृक्ष को अपने विष प्रभाव से तत्काल भस्म कर दिया।
इस पर कश्यप ऋषि ने उस वृक्ष की भस्म एकत्र की और अपना मन्त्र फूंका। तभी तक्षक ने आश्चर्य से देखा कि उस भस्म में से कोंपल फूट आई और देखते ही देखते वह हरा-भरा वृक्ष हो गया। हैरान तक्षक ने ऋषि से पूछा कि वे राजा का भला करने किस कारण से जा रहे हैं? ऋषि ने उत्तर दिया कि उन्हें वहां से प्रचुर धन की प्राप्ति होगी। इस पर तक्षक ने उन्हें उनकी सम्भावना से भी अधिक धन देकर वापस भेज दिया। इस पुराण में कहा गया है कि कश्यप ऋषि का यह प्रभाव 'गरुड़ पुराण' सुनने से ही पड़ा था।
प्रकिण्व रियेक्टर

प्रकिण्व रियेक्टर प्रकिण्व अभिक्रिया या रियेक्शन के लिये उपयोग किया जाने वाला पात्र एन्ज़ाइम रियेक्टर या प्रकिण्व रियेक्टर कहलाता है। रियेक्टरों का उपयोग बैच या सतत प्रणाली में किया जा सकता है।
मा'लोउला

इन अरामैको की पहचान

बहुत से लोग यह मान कर चलते हैं की मध्य-पूर्व के सभी लोग अरब हैं। यद्यपि उनमें से अधिकांध हैं भी और ये भी की अरबी आधिकारिक भाषा है - "अरब" देशों में ऐसे समूह हैं, जिनकी संस्कृति बिल्कुल भिन्न है। ये लोग एक आम भाषा से एकिकृत हैं जैसे की अरामैक सीरियाई ऑर्थोडॉक्स चर्च (Syriac Orthodox Church)। ये अरामैक अरब नहीं है लेकिन अरबों के आने से पूर्व हज़ारों वर्षों से सीरिया में रहते आ रहे हैं। ये अस्सुरों के वंशज है और अस्सिरियाईयों के नाम से भी जाने जाते हैं। यद्यपि इनमें से बहुत लोग अब अरबी बोलते हैं लेकिन इन लोगो ने अपनी पहचान बना कर रखी है और उस भाषा को भी जो ये चर्च सभा में उपयोग करते हैं। 
अन्य मामलों में जैसे भोजन, दोनों संस्कृतियों में समानता पाई जाती है।
मायोक्स्मा वाइरस

मायोक्स्मा वाइरस एक विषाणु है।
विधान

मूल

" एकः शब्दः सम्यक ग्यातः सुप्रयुक्ता: स्वर्गे लोके काम्धुग भवति " विधान--- का एक ही अर्थ है सरलता एवम प्रेम से इस प्रक्रति में आपसी सहयोग से निवास करना और करने देना;अनुशासन के साथ।
गेम टेस्टिंग

गेम टेस्टिंग (अंग्रेज़ी: Game Testing) गेम विकास, व सॉफ्टवेयर टेस्टिंग का एक हिस्सा है जिसमे वीडियो गेम की गुणवत्ता परखी जाती है। इसका मुख्य कार्य गेम में मौजूद बग्स (खामियां) ढूंड कर उन्हें लिखना होता है।
रोश सीमा

खगोलशास्त्र में रोश सीमा या रोश व्यास ब्रह्माण्ड में दो वस्तुओं के गुरुत्वाकर्षण के तालमेल के एक परिणाम को उजागर करता है। आम तौर से कोई भी वस्तु अपने ही गुरुत्वाकर्षण के प्रभाव से इकठ्ठा होकर रहती है, जैसे की ग्रह, उपग्रह, वग़ैराह। लेकिन यदि कोई दूसरी बड़ी वस्तु पास में आ जाए तो वह पहली वस्तु के जमकर एक हो जाने में ख़लल डालती है। किसी भी वस्तु की रोश सीमा वह सीमा है जिसके अन्दर वह वस्तु किसी भी दूसरी वस्तु को जमकर एकत्रित नहीं होने देती। साधारण तौर पर रोश सीमा का प्रयोग ग्रहों के इर्द-गिर्द मंडराते हुए उपग्रहों के लिए होता है। अगर उपग्रह ग्रहों की रोश सीमा से बहार बन जाए, तो साधारण उपग्रह बन पाते हैं, वर्ना ग्रह का गुरुत्वाकर्षण इतना प्रभावशाली होता है के वह या तो बड़ा उपग्रह बनने ही नहीं देता, या फिर उपग्रही छल्ला बना देता है, या उस मलबे को अपनी और खींचकर उसका अपने अन्दर ही विलय कर लेता है।

तनाव पुष्टि

कभी-कभी रोश सीमा के अन्दर भी उपग्रह बन पाते है। यह तब होता है जब उपग्रह में जमाव केवल गुरुत्वाकर्षण की वजह से ना हो और उसके पदार्थों की आपस में चिपकन का कोई और रासायनिक या भौतिक कारण हो। वैज्ञानिक भाषा में कहा जा सकता है के अगर उपग्रह की तनाव पुष्टि अधिक हो तो वह रोश सीमा में रहकर भी एकत्रित रह सकता है। बृहस्पति का उपग्रह मीटस और शनि का उपग्रह पैन इसके दो उदहारण हैं जो रोश सीमा के अन्दर होते हुए भी बरकरार हैं। लेकिन ऐसे उपग्रहों में और अजीब चीज़ें देखी जा सकती हैं। क्योंकि इनकी सतह पर बड़े ग्रह के गुरुत्वाकर्षण का प्रभाव बहुत अधिक होता है, अगर इनकी सतह पर कोई चीज़ रख दी जाए तो कभी-कभी वह आँखों के सामने ही अनायास सतह से उड़कर उपग्रह से अलग हो सकती है।
चुम्बकीय लोलक

चुम्बकीय लोलक (magnetic pendulum) वह दोलक है जिसमें धागे से लटका धातु (लोहा) का लोलक कई चुम्बकों के चुम्बकीय क्षेत्र तथा गुरुत्वीय क्षेत्र के अधीन गति करता है। लोलक के धागे की लम्बाई इतनी रखी जाती है कि वह किसी भी चुम्बक को न छू सके।
इसमें लोलक की गति गुरुत्वीय क्षेत्र तथा चुम्बकों के चुम्बकीय क्षेत्र - दोनों से निर्धारित होता है। यद्यपि इस प्रयोग में लोलक की गति 'अनियमित' दिखती है फिर भी यह 'डिटर्मिनिस्टिक' है। यह गति आरम्भिक स्थितियों (starting conditions) पर निर्भर करती है। इस गति को 'डिटर्मिनिस्टिक केओस' (deterministic chaos) कहा गया है।
लुसिअ एच्हेबरिअ

लुसिअ एच्हेबरिअ, स्पेनिश भाषा Lucía Etxebarria de Asteinza (वैलेंसिया, ७ दिसंबर १९६६) स्पेनिश लेखक.
मोयिनाबाद

मोयिनाबाद रंगारेड्डी जिले का एक शहर है। यह हैदराबाद से २५ किलोमीटर दूरी पर है।
रिपब्लिक टीवी

प्रतिसाद

दर्शकों ने रिपब्लिक टीवी को अच्छा प्रतिसाद दिया है। वास्तव में लोग इसके आरम्भ होने की बेसब्री से प्रतीक्षा कर रहे थे। २२ सप्ताह के भीतर ही यह भारत में दर्शकसंख्या की दृष्टि से पहले स्थान पर आ गया है।
एविक एजी600

डिज़ाइन और विकास

23 जुलाई 2016 को झुहाई एविक कारखाने में प्रोटोटाइप पर कार्य शुरू किया गया था। इसकी पहली उड़ान 24 दिसंबर 2017 को गुआंग्डोंग के झुहाई में जिनवान सिविल एविएशन एयरपोर्ट के रनवे से 9:39 चीन मानक समय पर हुई थी।